ཀྲུའུ་ཞི་ཞི་ཅིན་ཕིང་དང་ཙུང་ཐུང་ཕུ་ཅིང་རྣམ་གཉིས་ནས་ཆེད་མངག་དུས་ཚོད་བཙལ་གནང་ནས་རྒྱལ་ཁབ་གཉིས་པོའི་མཛའ་གྲོགས་སྤེལ་རེས་བྱེད་སྒོར་ཞུགས་གནང་བ་དེ་ད་ཐེངས་ཀྱི་འཚམས་འདྲིའི་ཁྱད་ཆོས་ཤིག་ལ་གྱུར་ཡོད།ད་ལོ་ནི་ཀྲུང་གོའི་སི་ཁྲོན་ཝུན་ཁྲོན་ས་ཡོམ་གནོད་འཚེ་ཕོག་ཁུལ་གྱི་བྱིས་པ་ཨུ་རུ་སུར་ལུས་གསོ་བྱེད་པར་བསྐྱོད་དེ་ལོ་བཅུ་འཁོར་བའི་ལོ་ཡིན།ས་ཡོམ་གྱི་གནོད་འཚེ་བྱུང་རྗེས་གནོད་འཚེ་ཕོག་ཁུལ་གྱི་སློབ་ཆུང་དང་སློབ་འབྲིང་སློབ་མ་༩༠༠ལ་ཨུ་རུ་སུའི་བྱིས་པའི་ལྟེ་གནས་ཀྱིས་སྣེ་ལེན་གཟབ་རྒྱས་ཞུས་པ་དང་ལྟ་སྐྱོང་ཡག་པོ་བྱས་ཡོད།ཀྲུང་གོ་དང་ཨུ་རུ་སུའི་གཙོ་བདག་ནས་དེ་སྔ་ཨུ་རུ་སུའི་རྒྱ་མཚོའི་བྱིས་པའི་ལྟེ་གནས་སུ་མཛའ་གྲོགས་ཟབ་མོ་བཙུགས་པའི་རྒྱལ་ཁབ་གཉིས་པོའི་གཞོན་ནུ་ལོ་ཆུང་གི་འཐུས་མིར་མཇལ་འཕྲད་གནང་ནས།རྒྱལ་ཁབ་གཉིས་པོའི་གཞོན་ནུ་ལོ་ཆུང་གིས་རྒྱལ་ཁབ་ཀྱི་འཛུགས་སྐྲུན་པ་དང་མཛའ་གྲོགས་ཕོ་ཉ་བྱས་ཏེ།ཀྲུང་གོ་དང་ཨུ་རུ་སུའི་མི་རབས་ནས་མི་རབས་བར་གྱི་མཛའ་གྲོགས་བྱ་གཞག་གཅིག་རྒྱུད་གཅིག་འཛིན་དང་ནམ་ཡང་མི་ཉམས་པ་བྱེད་དགོས་པའི་སྐུལ་ལྕག་གནང་ཡོད།ཀྲུའུ་ཞི་ཞི་ཅིན་ཕིང་གིས་རྒྱ་མཚོའི་ལྟེ་གནས་ཀྱི་དགེ་སློབ་རྣམ་པས་ཀྲུང་གོར་རྒྱལ་ཁབ་གཉིས་པོའི་མཛའ་གྲོགས་འགྲོ་འོང་གི་གཏམ་རྒྱུད་གསར་པ་མུ་མཐུད་གཏོད་པར་ཡོང་རྒྱུའི་གདན་ཞུ་གནང་ཡོད།